Μαδαγασκάρη (ταινία, 2005)

Η Μαδαγασκάρη (αγγλικά: Madagascar) είναι αμερικανική ταινία κινουμένων σχεδίων CGI (δημιουργημένη με τη χρήση ηλεκτρονικών υπολογιστών). Δημιουργήθηκε από τους Τομ Μακ Γκραθ και Έρικ Ντάρνελ, και διανεμήθηκε από την DreamWorks. Το όνομα της οφείλεται στο ότι η υπόθεση της ταινίας εκτυλίσσεται στη Μαδαγασκάρη. Προβλήθηκε για πρώτη φορά στον κινηματογράφο στις ΗΠΑ στις 27 Μαΐου 2005 και στην Ελλάδα (όπου διανεμήθηκε από την Odeon) στις 27 Οκτωβρίου 2005. Στους κεντρικούς χαρακτήρες της ταινίας τις φωνές τους δανείζουν οι Μπεν Στίλερ, Τζέιντα Πίνκετ Σμιθ, Κρις Ροκ, Ντέιβιντ Σουίμερ και Σάσα Μπάρον Κόεν.

Η ταινία απέσπασε μέτρια υποδοχή από τους κριτικούς αλλά σημείωσε εισπρακτική επιτυχία, καθώς ήταν η έκτη ταινία με τις μεγαλύτερες εισπράξεις το 2005. Στη συνέχεια, δημιουργήθηκε ένα franchise υπό τον ίδιο τίτλο, το οποίο συμπεριλαμβάνει τα sequels Μαδαγασκάρη 2: Απόδραση από την Αφρική (2008) και Μαδαγασκάρη 3: Οι φυγάδες της Ευρώπης (2012), την τηλεοπτική σειρά κινουμένων σχεδίων Οι Πιγκουίνοι της Μαδαγασκάρης (2009), την ταινία Οι Πιγκουίνοι της Μαδαγασκάρης (2014), αρκετές ταινίες μικρού μήκους, βιντεοπαιχνίδια, ατραξιόν σε θεματικά πάρκα και θεατρικά έργα.

Πλοκή 

Στον ζωολογικό κήπο του Σέντραλ Παρκ στη Νέα Υόρκη, τέσσερα ζώα που δεν αντέχουν την καταπίεση να ζουν φυλακισμένα, πήραν την απόφαση να αποδράσουν και να πάνε να ζήσουν στη Μαδαγασκάρη. Πρόκειται για ένα λιοντάρι αρχηγό με πολλά όνειρα, μία ζέβρα με απίστευτο χιούμορ, μία δυναμική ιπποπόταμο και μια κατά φαντασίαν ασθενή καμηλοπάρδαλη. Όντως καταλήγουν στη Μαδαγασκάρη, λόγω των αλλοπρόσαλλων πράξεών τους. Εκεί, συναντούν τρεις λαιμούριους: τον Βασιλιά Τζούλιεν XIII, τον Μορίς και τον Μορτ.

Διανομή

Συντελεστές
 Σκηνοθετική Εμπιμέλεια: Πέτρος Δαμουλής 

 Μετάφραση: Κάτια Πρωτογεροπούλου

 Προσαρμογή: Πέτρος Δαμουλής 

 Στίχοι: Πέτρος Δαμουλής 

 Μουσική Εμπιμέλεια: Πέτρος Δαμουλής

Παραπομπές

Εξωτερικοί σύνδεσμοι

 Επίσημη ιστοσελίδα
 Μαδαγασκάρη στο IMDb

Αμερικανικές ταινίες
Ταινίες του 2005
Ταινίες με μουσική σύνθεση Χανς Ζίμμερ
Ταινίες παραγωγής DreamWorks
Ταινίες κινουμένων σχεδίων της DreamWorks Animation
Αγγλόφωνες ταινίες
Αμερικανικές buddy ταινίες
Κωμικές ταινίες κινουμένων σχεδίων
Αμερικανικές ταινίες κινουμένων σχεδίων
Αμερικανικές ταινίες κινουμένων σχεδίων υπολογιστή
Μαδαγασκάρη (franchise) ταινίες
Ταινίες σε σκηνοθεσία Έρικ Νταρνέλ
Ταινίες σε σκηνοθεσία Τομ ΜακΓκαρθ
Ταινίες κινουμένων σχεδίων του 2005